ಪೆಟ್ರೋಲ್, ಡೀಸೆಲ್ ಬೆಲೆ ಏರಿಕೆ ಖಂಡಿಸಿ ಸಂಸತ್ ಕಲಾಪಕ್ಕೆ ಸೈಕಲ್ ಏರಿ ಬಂದ ಟಿಎಂಸಿ ಶಾಸಕರು ನವದೆಹಲಿ, ಜು. 19 ದೇಶದಲ್ಲಿ ಪೆಟ್ರೋಲ್, ಡೀಸೆಲ್, ಅಗತ್ಯ ವಸ್ತುಗಳ ಬೆಲೆ ಏರಿಕೆಯಾಗಿರುವುದನ್ನು ಖಂಡಿಸಿರುವ ಟಿಎಂಸಿಯ ಶಾಸಕರು ಇಂದು ನಡೆಯುತ್ತಿರುವ ಸಂಸತ್ ಅಧಿವೇಶನಕ್ಕೆ ಸೈಕಲ್ನಲ್ಲಿ ಬರುವ ಮೂಲಕ ವಿನೂತನ ರೀತಿಯಲ್ಲಿ ಪ್ರತಿಭಟಿಸಿದ್ದಾರೆ. ಟಿಎಂಸಿಯ ಡೆರೆಕ್ ಓಬ್ರಿಯಾನ್, ಕಲ್ಯಾಣ್ ಬಂದೋಪಾಧ್ಯಾಯ, ಅಪ್ರೀತಾಘೋಷ್, ನಂದಿಮುಲ್ ಆಕ್ಯು, ಶಂತಾನು ಸೇನ್, ಅಬಿರ್ ರಾಜನ್ ಬಿಸ್ವಾಸ್ ಅವರು ಸೈಕಲ್ನಲ್ಲಿ ಅಧಿವೇಶನಕ್ಕೆ ಬರುವ ಮೂಲಕ ಪ್ರಧಾನಿ ನರೇಂದ್ರ ಮೋದಿ ಮೂಲಕ ಘೋಷಣೆಯನ್ನು ಕೂಗಿದ್ದಾರೆ. ದೇಶದಲ್ಲಿ ಹೆಚ್ಚುತ್ತಿರುವ ಪೆಟ್ರೋಲ್, ಡೀಸೆಲ್ ಹಾಗೂ ಅಗತ್ಯ ವಸ್ತುಗಳ ಬೆಲೆ ಏರಿಕೆ, ಕೊರೊನಾದ ಪರಿಸ್ಥಿತಿಯ ಬಗ್ಗೆ ನರೇಂದ್ರ ಮೋದಿ ಅವರೇ ಉತ್ತರ ನೀಡಿ, ಡೀಸೆಲ್, ಬೆಲೆ ಏರಿಕೆಯ ಬಗ್ಗೆ ಎದ್ದಿರುವ ಪ್ರಶ್ನೆಗೆ ಉತ್ತರ ನೀಡಲೇಬೇಕೆಂದು ಆಗ್ರಹಿಸಿದ್ದಾರೆ. ಪ್ರಧಾನಿ ನರೇಂದ್ರಮೋದಿ ಅವರು ಅಧಿವೇಶನದಲ್ಲಿ ವಿಪಕ್ಷಗಳು ಸರ್ಕಾರವನ್ನು ಎಷ್ಟೇ ಕಠಿಣವಾದ ಪ್ರಶ್ನೆಗಳನ್ನು ಕೇಳಬಹುದು, ಆದರೆ ಅದಕ್ಕೆ ಉತ್ತರಿಸಲು ಸಮಾಯಾವಕಾಶ ನೀಡಬೇಕೆಂದು ಮನವಿ ಮಾಡಿದ್ದಾರೆ.